CELEX: 
Language: sl
Date: 2017-08-21 00:00:00
Title: IZVEDBENA UREDBA KOMISIJE (EU) …/… o spremembi Izvedbene uredbe (EU) št. 615/2014 o podrobnih pravilih za izvajanje Uredbe (EU) št. 1306/2013 Evropskega parlamenta in Sveta ter Uredbe (EU) št. 1308/2013 Evropskega parlamenta in Sveta, kar se tiče delovnih programov za podporo sektorjema oljčnega olja in namiznih oljk

IZVEDBENA UREDBA KOMISIJE (EU) …/…
            
            
               z dne 9.8.2017
            
            
               o spremembi Izvedbene uredbe (EU) št. 615/2014 o podrobnih pravilih za izvajanje Uredbe (EU) št. 1306/2013 Evropskega parlamenta in Sveta ter Uredbe (EU) št. 1308/2013 Evropskega parlamenta in Sveta, kar se tiče delovnih programov za podporo sektorjema oljčnega olja in namiznih oljk
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008
                  1
                ter zlasti člena 57(2), člena 58(4), člena 62(2) in člena 66(4) Uredbe,
            
            
               ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007
                  2
                ter zlasti člena 31 Uredbe,
            
            
               ob upoštevanju naslednjega:
            
            
               (1)Glede na izkušnje, pridobljene med izvajanjem triletnih delovnih programov, ki so se začeli 1. aprila 2015, bi bilo treba poenostaviti ali pojasniti nekatere določbe Izvedbene uredbe Komisije (EU) št. 615/2014
                  3
               . Hkrati je primerno dodatno omejiti upravno breme za izvajalce in nacionalne uprave.
            
            
               (2)Ker se leto izvajanja delovnih programov začne 1. aprila, bi pri spremembah odobrenih delovnih programov zaradi združitve organizacij upravičenk bilo treba izvajati vzporedno ločene delovne programe organizacij upravičenk do začetka leta izvajanja, ki sledi letu izvajanja, v katerem je prišlo do združitve. Prav tako bi bilo treba prilagoditi nekatere pogoje za sprejetje sprememb ukrepov iz delovnih programov, da se poudari, da ostane proračun za zadevno področje stabilen. 
            
            
               (3)Da bi zahtevki za predplačila bolj ustrezali likvidnosti upravičenca, bi morale imeti države članice možnost organizacijam upravičenkam omogočiti vložitev zahtevkov za predplačila med izvajanjem triletnega delovnega programa. 
            
            
               (4)Določiti bi bilo treba najmanjši znesek varščine, ki se ob vložitvi zahtevka za odobritev delovnega programa položi za zagotovitev izvajanja odobrenega delovnega programa. Pravila za sprostitev varščine, vezane na predplačila, pred koncem vsakega leta izvajanja delovnega programa bi morala biti bolj fleksibilna in usklajena s pravili o izplačilu finančnih sredstev EU. 
            
            
               (5)Ob upoštevanju, da je glavni cilj strogih rokov za vložitev zahtevka za plačilo upoštevanje letnega proračunskega cikla, bi morale biti države članice bolj fleksibilne pri določanju roka za vložitev zahtevka za plačilo, če države članice plačila izvedejo do 15. oktobra koledarskega leta, v katerem se izteče leto izvajanja delovnega programa.
            
            
               (6)Da se preprečijo težave z likvidnostjo, bi bilo treba za povračilo že nastalih izdatkov  določiti sistem delnih plačil med vsakim letom izvajanja delovnega programa.
            
            
               (7)Zaradi poenostavitve bi bilo treba omogočiti, da se skladnost s pogoji za priznanje upravičencev preverja samo na podlagi dokumentov. 
            
            
               (8)Jasneje bi bilo treba navesti nekatere datume za obveščanje Komisije o posameznih informacijah in navzkrižnih sklicevanjih med nekaterimi določbami Izvedbene uredbe (EU) št. 615/2014.
            
            
               (9)Izvedbeno uredbo (EU) št. 615/2014 bi bilo zato treba ustrezno spremeniti.
            
            
               (10)Za večletne programe, odobrene pred 1. aprilom 2018, bi se do izteka teh programov morale še naprej uporabljati določbe Izvedbene uredbe (EU) št. 615/2014, ki je veljala ob njihovi odobritvi.
            
            
               (11)Ukrepi iz te uredbe so v skladu z mnenjem Odbora za skupno ureditev kmetijskih trgov – 
            
         
         
            
               SPREJELA NASLEDNJO UREDBO:
            
            
               Člen 1
            
            
               Izvedbena uredba (EU) št. 615/2014 se spremeni:
            
            
               (1)člen 2 se spremeni:
            
            
               (a)prvi pododstavek odstavka 3 se nadomesti z naslednjim:
            
            
               „Če so se združile organizacije upravičenke, ki so prej izvajale ločene delovne programe, te ločene programe do 31. marca leta, ki sledi združitvi, izvajajo vzporedno.“;
            
            
               (b)v odstavku 6 se točki (c) in (d) nadomestita z naslednjim:
            
            
               „(c)proračun, dodeljen  zadevnemu področju, opredeljenem v členu 3(1) Delegirane uredbe (EU) št. 611/2014, ostane stabilen;
            
            
               (d)prenos proračuna z zadevnega ukrepa na druge ukrepe zadevnega področja ne preseže 40 000 EUR.“;
            
            
               (2)člena 3 in 4 se nadomestita z naslednjim:
            
            
               „Člen 3
            
            
               Predplačila
            
            
               1. Organizacija upravičenka lahko vloži zahtevke za predplačila do datumov, ki jih določi država članica. 
            
            
               2. Skupna predplačila, plačana za posamezno leto izvajanja delovnega programa, ne presegajo 90 % prvotno odobrenega zneska pomoči za navedeni delovni program.
            
            
               3. Država članica lahko določi najmanjši znesek predplačil in roke za njihovo plačilo. 
            
            
               Člen 4 
            
            
               Polog varščine 
            
            
               1. Varščina iz člena 7(3)(g) Delegirane uredbe (EU) št. 611/2014 znaša vsaj 10 % zahtevanih finančnih sredstev Unije.
            
            
               2. Predplačila iz člena 3 so odvisna od pologa varščine v skladu s poglavjem IV Delegirane uredbe Komisije (EU) št. 907/2014*. Znesek varščine znaša 110 % predplačila.
            
            
               3. Organizacije upravičenke lahko pred datumom, ki ga določi država članica, in najpozneje pred koncem vsakega leta izvajanja delovnega programa pri zadevni državi članici vložijo zahtevek za sprostitev varščine iz odstavka 2. Poleg dokumentov iz člena 5(2)(b) in (c) se zahtevku priloži natančen opis izvedenih faz delovnega programa, razčlenjenih po področjih in ukrepih iz člena 3 Delegirane uredbe (EU) št. 611/2014. Država članica preveri navedene dokumente in sprosti varščino, ki ustreza zadevnim izdatkom, najpozneje v drugem mesecu po mesecu, v katerem je bil vložen zahtevek.
            
         
         
            
               ----------------------
            
            
               * Delegirana uredba Komisije (EU) št. 907/2014 z dne 11. marca 2014 o dopolnitvi Uredbe (EU) št. 1306/2013 Evropskega parlamenta in Sveta v zvezi s plačilnimi agencijami in ostalimi organi, finančnim upravljanjem, potrditvijo obračunov, varščinami in uporabo eura (UL L 255, 28.8.2014, str. 18).“;
            
            
               (3)člen 5 se spremeni:
            
            
               (a)odstavek 1 se nadomesti z naslednjim:
            
            
               „1.
                     Za izplačilo finančnih sredstev Unije v skladu s členom 29(2) Uredbe (EU) št. 1308/2013 organizacija upravičenka v koledarskem letu, v katerem se izteče leto  izvajanja delovnega programa, in najpozneje do datuma, ki ga določi država članica v skladu z odstavkom 5, vloži zahtevek za finančna sredstva pri plačilni agenciji države članice. 
            
            
               Plačilna agencija države članice lahko organizacijam upravičenkam izplača preostanek finančnih sredstev Unije, ki ustrezajo vsakemu posameznemu letu izvajanja delovnega programa, potem ko na podlagi letnega poročila iz člena 9 ali poročila o inšpekcijskem pregledu iz člena 7 preveri, ali so bili ukrepi, ki ustrezajo vsem obrokom predplačila iz člena 3, dejansko izvedeni.“;
            
            
               (b)v odstavku 5 se prvi stavek nadomesti z naslednjim:
            
            
               „Najpozneje 15. oktobra koledarskega leta, v katerem se izteče leto izvajanja delovnega programa, in potem ko se preverijo dokazila ter opravijo pregledih iz člena 6, država članica izplača dolgovana finančna sredstva Unije in po potrebi sprosti varščino iz člena 4(2).“;
            
            
               (4)vstavi se naslednji člen 5a:
            
            
               „Člen 5a
            
            
               Delna izplačila
            
            
               1.
                     Države članice lahko organizacijam upravičenkam dovolijo, da zahtevajo plačilo dela pomoči, ki ustreza zneskom, že porabljenim pri delovnem programu.
            
            
               2.
                     Zahtevki iz odstavka 1 se lahko vložijo kadar koli, vendar največ dvakrat v vsakem letu izvajanja delovnega programa. Poleg dokumentov iz člena 5(2)(b) in (c) se zahtevkom priloži natančen opis izvedenih faz delovnega programa, razčlenjenih po področjih in ukrepih iz člena 3 Delegirane uredbe (EU) št. 611/2014.
            
            
               3.
                     Plačila za zahtevke iz odstavka 1 ne presegajo 80 % dela pomoči, ki ustreza zneskom, že porabljenim pri delovnem programu za zadevno obdobje. Države članice lahko določijo najmanjši znesek za delna plačila in roke za vložitev zahtevkov.“;
            
            
               (5)v členu 6 se doda naslednji odstavek 6:
            
            
               „6.
                     Države članice lahko preverjajo skladnost s pogoji za priznanje upravičencev iz odstavka 1(a) samo na podlagi dokumentov.“;
            
            
               (6)člen 10 se spremeni:
            
            
               (a)odstavek 1 se spremeni:
            
            
               (i)uvodni stavek se nadomesti z naslednjim:
            
            
               „Najpozneje 31. januarja pred začetkom novega triletnega delovnega programa pristojni organi Komisiji sporočijo nacionalne ukrepe za izvajanje te uredbe, predvsem ukrepe glede:“;
            
         
         
            
               (ii)točki (c) in (d) se nadomestita z naslednjim:
            
            
               „(c)minimalne dodelitve finančnih sredstev Unije za posebna področja iz člena 5 Delegirane uredbe (EU) št. 611/2014, ciljev in prednostnih nalog oljčnega sektorja iz člena 6(1)(a) navedene delegirane uredbe ter kvantitativnih in kvalitativnih kazalnikov iz člena 7(3)(f) navedene delegirane uredbe;
            
            
               (d) datumov iz člena 5(1) in člena 5a(3) te uredbe;“
            
            
               (b)v odstavku 3 se uvodni stavek nadomesti z naslednjim:
            
            
               „Pristojni organi najpozneje 20. oktobra po vsakem letu izvajanja delovnega programa Komisiji predložijo poročilo o izvajanju te uredbe, ki vsebuje vsaj:“.
            
            
               Člen 2
            
            
               Ta uredba začne veljati sedmi dan po objavi v Uradnem listu Evropske unije.
            
            
               Uporablja se za delovne programe, ki se začnejo 1. aprila 2018, in za postopek njihove odobritve.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 9.8.2017
            
            
               
                     Za Komisijo
               
               
                     Predsednik
                     Jean-Claude JUNCKER
               
            
         
         
            
                  
                     (1)
                  UL L 347, 20.12.2013, st. 549.
               
               
                  
                     (2)
                  
                  
                     UL L 347, 20.12.2013, st. 671
                  
                  . 
               
               
                  
                     (3)
                  Izvedbena uredba Komisije (EU) št. 615/2014 z dne 6. junija 2014 o podrobnih pravilih za izvajanje Uredbe (EU) št. 1306/2013 Evropskega parlamenta in Sveta ter Uredbe (EU) št. 1308/2013 Evropskega parlamenta in Sveta, kar se tiče delovnih programov za podporo sektorjema oljčnega olja in namiznih oljk (
                  
                     UL L 168, 7.6.2014
                  
                  , str. 95).